Sauleskalns (Gaigalavas pagasts)
Šis raksts ir par apdzīvotu vietu Gaigalavas pagastā. Par citām jēdziena Sauleskalns nozīmēm skatīt nozīmju atdalīšanas lapu. Sauleskalns (latgaliešu: Sauliskolns) ir apdzīvota vieta Rēzeknes novada Gaigalavas pagastā. Izvietojies pagasta dienvidrietumu pierobežā 6 km no pagasta centra Nagļiem, 37 km no novada centra Rēzeknes un 229 km no Rīgas. Apdzīvota vieta atrodas Rēzeknes upes labā krastā, bet pretējā krastā atrodas Drabāku-Orenīšu dīķi. Uz austrumiem no Sauleskalna atrodas Garanči, caur kuriem ir savienojums ar autoceļu V561. 1897. gadā katoļu ciemā bija 3 sētas.